ระเบียบกระทรวงยุติธรรม ว่าด้วยค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลย พ.ศ.2539
ระเบียบกระทรวงยุติธรรม
ระเบียบกระทรวงยุติธรรม
ว่าด้วยค่าป่วยการที่ปรึกษากฎหมายที่ศาลแต่งตั้งให้แก่เด็ก
หรือเยาวชนที่เป็นจำเลย
พ.ศ. ๒๕๓๙[๑]
 

โดยที่กระทรวงยุติธรรมเห็นสมควรกำหนดค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลย

อาศัยอำนาจตามความในมาตรา ๘๖ แห่งพระราชบัญญัติจัดตั้งศาลเยาวชนและครอบครัวและวิธีพิจารณาคดีเยาวชนและครอบครัว
พ.ศ. ๒๕๓๔ กระทรวงยุติธรรมจึงออกระเบียบไว้ ดังต่อไปนี้

ข้อ ๑
ระเบียบนี้เรียกว่า ระเบียบกระทรวงยุติธรรม ว่าด้วยค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลย
พ.ศ. ๒๕๓๙

ข้อ ๒
ระเบียบนี้ให้ใช้บังคับแก่คดีอาญาที่ศาลแต่งตั้งที่ปรึกษากฎหมายให้แก่เด็กหรือเยาวชนที่เป็นจำเลยที่ศาลเยาวชนและครอบครัว

ข้อ ๓
อัตราค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลย
ให้เป็นไปตามตารางและอัตราขั้นต่ำขั้นสูงท้ายระเบียบนี้

ข้อ ๔
ให้ศาลเยาวชนและครอบครัวเป็นผู้กำหนดค่าป่วยการให้ที่ปรึกษากฎหมายโดยพิจารณาความยากง่ายของลักษณะคดี
กับเทียบดูเวลาที่ที่ปรึกษากฎหมายต้องปฏิบัติในการว่าคดีเรื่องนั้น ๆ
แล้วกำหนดให้ตามที่เห็นสมควรว่าจะให้ในอัตราขั้นต่ำหรือขั้นสูง หรือระหว่างกลาง ๆ
และจ่ายให้เมื่อคดีถึงที่สุด

ข้อ ๕
ในคดีที่จำเลยให้การรับสารภาพหรือเสร็จไปโดยศาลเยาวชนและครอบครัวไม่ได้พิพากษา
เช่น คดีที่โจทก์ถอนฟ้องหรือยอมความกันโดยถูกต้องตามกฎหมาย หรือจำเลยตายลงเป็นต้น
ให้ลดค่าป่วยการลงกึ่งหนึ่งของอัตราธรรมดาหรือตามที่เห็นสมควร


ประกาศ ณ วันที่ ๑๗ มิถุนายน พ.ศ. ๒๕๓๙
ร้อยตำรวจเอก เฉลิม อยู่บำรุง
รัฐมนตรีว่าการกระทรวงยุติธรรม
[เอกสารแนบท้าย]

๑. อัตราค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลย
ตามระเบียบกระทรวงยุติธรรม
ว่าด้วยค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลย
พ.ศ. ๒๕๓๙

(ดูข้อมูลจากภาพกฎหมาย)
















ปริญสินีย์/ผ้จัดทำ
๒๙ ตุลาคม ๒๕๕๓

นฤดล/ผู้ตรวจ
๒ ธันวาคม ๒๕๕๓


[๑] ราชกิจจานุเบกษา
เล่ม ๑๑๔/ตอนที่ ๕ ง/หน้า ๓๔/๑๖ มกราคม ๒๕๔๐